भारत सुदृढ़ विदेश नीति पर आगे बढ़ रहा है : क्लैपर  
पूर्वी     एवं दक्षिण पूर्वी एशियाई देशों के साथ संबंध बढ़ाने का काम कर रहा है तथा अमेरिका, फ्रांस एवं रूस के साथ उच्च स्तरीय संवाद स्थापित कर रहा है।
एक शीर्ष अमेरिकी खुफिया अधिकारी ने कहा है कि भारत सुदृढ़ विदेश नीति पर आगे बढ़ रहा है, पूर्वी एवं दक्षिण पूर्वी एशियाई देशों के साथ संबंध बढ़ाने का काम कर रहा है तथा अमेरिका, फ्रांस एवं रूस के साथ उच्च स्तरीय संवाद स्थापित कर रहा है।  उसने भारत का विश्व के साथ बढ़ते संवाद की सराहना करते हुए कहा है कि चीन की ओर से भारत में जितनी सरकारी यात्राएं होती है नयी दिल्ली की ओर से भी उतनी ही सरकारी यात्राएं हो रही हैं।  सशस्त्र बल सेवाओं पर सीनेट की समिति में अपने लिखित बयान में नेशनल इंटेलीजेंस के निदेशक जेम्स क्लैपर ने कहा कि भारत ने संयुक्त राष्ट्र सुरक्षा परिषद में भारत की स्थायी सदस्यता पर अमेरिकी समर्थन का स्वागत किया है। क्लैपर ने कहा कि भारत ने अंतरराष्ट्रीय निर्यात नियंत्रण व्यवस्था में उसकी सदस्यता का समर्थन करने में अमेरिकी कटिबद्धता का भी स्वागत किया है क्योंकि वह :भारत: इस व्यवस्था की शर्तो को क्रियान्वित करने की दिशा में आगे बढ़ रहा है।  उन्होंने कहा, इसी बीच नयी दिल्ली जी-20, पूर्व एशियाई सम्मेलन जैसे अंतरराष्ट्रीय मंचों के साथ अपनी सहभागिता बढ़ा रहा है और मैक्सिको में जलवायु परिवर्तन चर्चा में हिस्सा ले रहा है। उन्होंने कहा कि इसी के साथ भारत का पाकिस्तान के साथ संबंधों में बहुत कम बदलाव आया है।